เน้นย้ำหน่วยงานภาครัฐและเอกชน สร้างความเชื่อมั่นให้กับเศรษฐกิจของประเทศ พร้อมปรับระบบเศรษฐกิจรับเทคโนโลยีอนาคต
รองนายกรัฐมนตรี เน้นย้ำหน่วยงานภาครัฐและเอกชนสร้างความเชื่อมั่นให้กับเศรษฐกิจของประเทศ พร้อมปรับระบบเศรษฐกิจรับเทคโนโลยีอนาคต สร้างมูลค่าสินค้าไทยนายสมคิด จาตุศรีพิทักษ์ รองนายกรัฐมนตรี กล่าวในงานการประชุมชี้แจงนโยบายรัฐบาลต่อผู้บริหารระดับสูง ณ ศูนย์ การแสดงสินค้าและการประชุมอิมแพ็ค เมืองทองธานี ว่าหน่วยงานในกับกับดูแลด้านเศรษฐกิจนั้นต้องสร้างความเชื่อมั่นให้กับประเทศ ต่อยอดโครงการต่าง ๆจากรัฐบาลที่แล้วอย่างต่อเนื่องเพื่อสร้างความเชื่อมั่นให้กับนักลงทุนต่างชาติ โดยภาคเอกชนไทยนั้นก็มีส่วนสำคัญที่จะร่วมสร้างความเชื่อมั่นให้กับประเทศซึ่งถือเป็นหน้าที่ที่จะต้องช่วยกันดำเนินการเปลี่ยนแปลงระบบเศรษฐกิจไทย ที่จะต้องเริ่มต้นจากภายในในการขับเคลื่อนเศรษฐกิจของประเทศในอนาคต ทั้งนี้ในส่วนของมาตรการกระตุ้นเศรษฐกิจนั้นในขณะนี้กระทรวงการคลัง กระทรวงเกษตร กระทรวงการท่องเที่ยวได้จัดเตรียมเพื่อนำกลับมาเสนอต่อที่ประชุมคณะรัฐมนตรีในเร็วนี้ พร้อมกันนี้ยังได้จัดเตรียมจัดตั้งคณะกรรมการร่วมเพื่อดูแลด้านการเงินการคลังของประเทศระหว่างกระทรวงการคลัง ที่ธนาคารประเทศไทย ตลาดหลักทรัพย์ และ หน่วยงานที่เกี่ยวข้อง เพื่อดูแลเสถียรภาพค่าเงินบาท/////เสียง รองนายกรัฐมนตรี สมคิด /////พร้อมกันนี้รองนายกรัฐมนตรียัง กล่าวอีกว่าในปี 2563 ในพื้นที่ EEC จะต้องมีใช้ระบบ 5G เพื่อรองรับการพัฒนาเศรษฐกิจยุคใหม่ของประเทศ เพื่อเพิ่มมูลค่าของสินค้าส่งออกของประเทศไทย ซึ่ง จะต้องทำควบคู่ไปกับการพัฒนาภาคการเกษตรยุคใหม่ที่มีนวัตกรรมและเทคโนโลยีเข้ามาใช้ เพื่อโยงไปกับภาคการการท่องเที่ยวรูปแบบใหม่ๆของประเทศ